Sisukord

# LibreOffice'i abi

Selle tarkvara kõigi versioonide abisüsteem põhineb samal lähtetekstil. Mõned siinkirjeldatud funktsioonid ei pruugi olla sellesse distributsiooni lisatud. Mõned selle distributsiooni ainuomased funktsioonid ei pruugi olla siinses abitekstis kirjeldatud.

Abi aken näitab hetkel valitud abilehte.

Tööriistariba sisaldab abisüsteemi juhtimiseks vajalikke funktsioone:

Peidab ja näitab navigeerimispaneeli

Liigub tagasi eelmisele lehele

Liigub edasi järgmisele lehele

Liigub aktiivse abiteema esimesele lehele

Prindib aktiivse lehe

Lisab käesoleva lehe sinu järjehoidjatesse

Avab dialoogiakna Otsimine aktiivselt lehelt.

Abi dokumendi kontekstimenüüdes võib leida ka neid käske.

## Abi leht

Sul on võimalik operatsioonisüsteemi standardsete käskude abil abitekstide akna sisu lõikepuhvrisse kopeerida. Näiteks:

1. märgi abilehel tekst, mida soovid kopeerida,

2. vajuta CommandCtrl+C.

Aktiivselt abileheküljelt otsimiseks:

1. Klõpsa ikoonil Otsi sellelt lehelt.

   Avaneb dialoogiaken Otsimine aktiivselt lehelt.

   Võid ka klõpsata abileheküljel ja vajutada CommandCtrl+F.

2. Sisesta lahtrisse Otsitav otsitav sõna.

3. Vali kasutatavad otsingusätted.

4. Klõpsa Otsi.

   Selleks, et leida järgmine koht, kus antud tekst asub, klõpsa uuesti Otsi.

## Navigeerimispaneel

Abi akna navigeerimispaneel sisaldab järgmisi lehti: Sisukord, Register, Otsing ja Järjehoidjad.

Kõige ülemisest rippmenüüst saad valida teisi LibreOffice'i Abi mooduleid. Kaardid Register ja Otsing sisaldavad ainult valitud LibreOffice'i mooduli abiinfot.

Sisukord | Kuvab kõikide moodulite põhiteemade registrit.
Register | Kuvab parajasti valitud LibreOffice'i mooduli registri võtmesõnade nimekirja.
Otsing | Võimaldab teostada täistekstiotsingut. Otsing hõlmab kogu valitud LibreOffice'i mooduli abiinfot.
Järjehoidjad | Sisaldab kasutaja määratud järjehoidjaid. Sa saad järjehoidjaid redigeerida, kustutada või klõpsata neil, et liikuda vastavale lehele.

Sarnased teemad

Nõuanded ja laiendatud nõuanded

Sisu - Abi põhiteemad

Register - võtmesõnade otsimine Abist

Otsing - täistekstiotsing

Järjehoidjate haldamine